परमात्मा श्री राम से भेंट करायी। माँ जानकी को जो असुरनायक रावण की लंका में कैद थी उनको प्रभु श्री राम की मुद्रिका देकर तथा प्रभु की कुशल कहकर तथा लंका को जला कर माँ सीता को आश्वस्त किया कि माँ ये असुर मारे जायंेगे। भगवान श्री राम की सेना में उनकी कृपा से विकट योद्धा हैं जो सम्पूर्ण लंका को समुद्र में डूबो सकते हैं, लील सकते हैं। स्वयं प्रभु श्री राम के एक बाण मात्र में ये समस्त राक्षर जैसे अग्नि में पतंगें जल जाते हैं वैसे ही जल जायेंगे। माँ जानकी को प्रभु राम का और प्रभु श्री राम को माँ जानकी का समाचार देकर प्रसन्न किया। कुछ न चाहते हुए भी भगवान व माँ से अजरता, अमरता, बल, बुद्धि, भगती आदि का आशीर्वाद पाया। लंका युद्ध के दौरान लक्ष्मण जी को मेघनाथ ने शक्तिबाण द्वारा मूर्छित कर दिया तब श्री हनुमान जी लंका के वैद्य ‘‘सुषेन’’ को उठा लाये और वैद्य नेे जो संजीवनी बूटी लाने को कहा वह बूटी नहीं पूरा पहाड़ ही उठा लाये। पाताल लोक में अहिरावण को मारा। विभीषण की रक्षा की और उनकी प्रभु श्री राम से मित्रता करायी। यह सही है कि भगवान की जिस पर कृपा होती है उसको हनुमान जी स्वयं जाकर मिलते हैं। उदाहरण ‘‘सुन्दर काण्ड’’ में जब हनुमान जी लंका गये वहाँ उन्होंने घूमते-घूमते एक विशेष कुटिया देखी। कुटिया के बाहर तुलसी जी के पौधे लगे हैं उनमें नये-नये कोपल तुलसी के पत्ते निकले हैं जिन्हें देखकर हनुमान जी अत्यन्त हर्षित हुए और मन ही मन कहने लगे - लंका निसिचर निकर निवासा, इहा कहां सज्जन कर वासा, रामायुध अंकित गृह शोभा बरनि न जाय, नव तुलसीका वृंद तह देख कपि हरषाए’’।